EPPO Code
Ti maysa nga EPPO code (kodigo ti EPPO), dati nga ammo a kas Bayer code, ket ti maysa a naikodigo a pangilasin nga inus-usar babaen ti European and Mediterranean Plant Protection Organization (EPPO), iti maysa a sistema a naidesinio tapno naisangayan a mailasin dagiti organismo – kas dagiti mula, peste ken dagiti patoheno – a nangruna iti agrikultura ken panagsalaknib iti apit. Dagiti kodigo ti EPPO ket dagiti bugas a komponente iti maysa a database dagiti nagan, iti sientipiko ken bernakular. Uray no kasisigud nga inrugi babaen ti Bayer Corporation, ti opisial a listaan dagiti kodigo ket tinartaripato itan babaen ti EPPO.[1]
Database ti kodigo ti EPPO[urnosen | urnosen ti taudan]
Amin dagiti kodigo ken dagiti mainaig a nagnaganda ket mairaman iti database (EPPO Global Database). Iti dagup, adda dagiti sumurok a 68,500 a sebbangan a nailista iti database ti EPPO, a mairaman dagiti:[2]
- 36,000 a sebbangan dagiti mula (kas dagiti naimuyong, dagiti atap a mula ken dagiti dakes a ruot)
- 24,000 a sebbangan dagiti ayup (kas dagiti insekto, dagiti kagaw, dagiti nematoda, dagiti rodensia), dagiti ahente ti biocontrol
- 8,500 a sebbangan dagiti mikroorganismo (kas dagiti bakteria, fungi, dagiti birus, dagiti viroid ken dagiti kapada ti birus)
Mailasin dagiti mula babaen ti lima-letra a kodigo, dagiti sabali nga organismo ket babaen ti innem-letra a kodigo. Kadagiti adu a kaso ti kodigo ket mnemoniko a pangyabaan ti sientipiko a nagan iti organismo, a naiyaon manipud iti umuna kadagiti tallo wenno uppat a letra iti henero ken ti umuna kadagiti dua a letra iti sebbangan.[3] Kas pagarigan, ti mais (Zea mays), ket naikeddeng iti kodigo iti "ZEAMA"; ti kodigo para iti peste ti patatas (Phytophthora infestans) ket "PHYTIN". Ti naisangayan ken natalinaay a kodigo para iti tunggal maysa nga organismo ket mangited iti maysa a pamay-ay iti ababa a panangisurat iti pannagirehistro ti sebbangan. Mangliklik ti kodigo ti EPPO kadagiti adu a problema a pinataud babaen dagiti rebision dagiti sientipiko a nagan ken taksonomia a masansan a pagresultaan dagiti sabali a sinonimo a maus-usar para kadagiti agpapada a sebbangan. No agbaliw ti taksonomia, agtalinaay ti kodigo ti EPPO.[3] Ti sistema ti EPPO ket inus-usar babaen dagiti gunglo ti gobierno, dagiti ahensia ti konserbasion, ken dagiti agsuksukisok.[4][5]
Pagarigan[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "EPPO Codes: view a presentation" (PDF). European and Mediterranean Plant Protection Organization. Naiyarkibo manipud iti kasisigud (PDF) idi 2016-03-09. Naala idi 10 Hunio 2015.
- ^ "EPPO Codes: a brief description" (PDF). European and Mediterranean Plant Protection Organization. Naala idi 8 Hunio 2015.
- ^ a b "EPPO Codes". www.eppo.int (iti Ingles). EPPO.
- ^ Francis, A; Warwick, S I (Hulio 2009). "The Biology of Canadian Weeds. 142. Camelina alyssum (Mill.) Thell.; C. microcarpa Andrz. ex DC.; C. sativa (L.) Crantz". Canadian Journal of Plant Science. 89 (4): 791–810. doi:10.4141/CJPS08185.
- ^ Mair, Wesley; Lopez-Ruiz, Francisco; Stammler, Gerd; Clark, William; Burnett, Fiona; Hollomon, Derek; Ishii, Hideo; Thind, Tarlochan S; Brown, James KM; Fraaije, Bart; Cools, Hans; Shaw, Michael; Fillinger, Sabine; Walker, Anne-Sophie; Mellado, Emilia; Schnabel, Guido; Mehl, Andreas; Oliver, Richard P (Agosto 2016). "Proposal for a unified nomenclature for target-site mutations associated with resistance to fungicides". Pest Management Science. 72 (8): 1449–1459. doi:10.1002/ps.4301. PMC 5094580.
dan_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn eng_Latn